stanford-oval/wikipedia huggingface dataset:
הדומה הבויארית
הרכב

הדומה הבויארית היה מוסד פוליטי שיצר והוביל את נסיכות מוסקבה ואת הסדר הציבורי. אופייה האריסטוקרטי של הדומה בא לידי ביטוי בכך שרוב חבריה כמעט עד סוף המאה ה-17 היו שייכים למעגל צר של משפחות אצילות ומונו לדומה על ידי הצאר בהתאם לוותק. התמיכה הבלתי פוסקת היחידה במבנה ובמשמעותה של הדומה הייתה המנהג, שמכוחו קרא הריבון לנהל את אנשי מעמד הבויארים בסדר היררכי מסוים.
הרכב הדומה במוסקבה כלל רק את הבויארים במשמעות העתיקה של מילה זו, כלומר בעלי אדמות חופשיות ואז, עם הפיכתם לאנשי שירות, נוצרה חלוקה בין הבויארים בכלל ומשרתי המדינה במובן המדויק. המעמד הגבוה של המשרתים הוכנסו לארמון כדי לסייע ללא הרף לדוכס הגדול בענייני המינהל בנסיכות מוסקבה. קטגוריה נמוכה נוספת של אותם משרתים בחצר היו כאלה שקיבלו את "הדרך" להיכנס לשירות במוסד המדינה.
ראו גם

הדומה הממלכתית של הפדרציה הרוסית
זמסקי סובור
הסנאט הרוסי
הערות שוליים

↑  Боярская дума
↑  "реформа государственного управления".
ז'אן-בטיסט לולי

| --- | --- |

 לידה:  28 בנובמבר 1632 פירנצה, הדוכסות הגדולה של טוסקנה 
 פטירה:  22 במרץ 1687 (בגיל 54) פריז, ממלכת צרפת 
 מקום קבורה:  Notre-Dame-des-Victoires 
 מוקד פעילות:  ממלכת צרפת, הדוכסות הגדולה של טוסקנה 
 תקופת הפעילות:  מ-1647 
 זרם:  מוזיקה קלאסית, המוזיקה הקלאסית בתקופת הבארוק 
 סוגה:  אופרה, מוזיקה קלאסית, בלט 
 שפה מועדפת:  צרפתית, איטלקית 
 כלי נגינה:  כינור 
 בן או בת זוג:  Madeleine Lambert (24 ביולי 1662–?) 
 צאצאים:  לואי לולי, ז'אן-בטיסט לולי פילס, ז'אן-לואי לולי 
 פרופיל ב-IMDb
 חתימה:  
 
ז'אן-בטיסט לולי (בצרפתית: Jean-Baptiste Lully; באיטלקית: Giovanni Battista Lulli, נולד ב-28 בנובמבר 1632 בפירנצה ונפטר ב-22 במרץ 1687 בפריז), היה מלחין צרפתי וכנר איטלקי בתקופת הבארוק בזמנו של לואי ה-14. היה מלחין החצר, הממונה על המוזיקה המלכותית והמורה למוזיקה של המשפחה המלכותית.
קורות חייו

נולד בפירנצה לאב שהיה טוחן, ולמד לנגן בכינור ובגיטרה. ב-1643 נלקח לצרפת על ידי אנרי השני הדוכס מגיז, ושימש כנער בשירותה של אן, דוכסית מונפנסייה שהייתה בת דודו של המלך לואי הארבעה עשר.
ב-1653 הצטרף לתזמורת החצר של לואי ה-14 שהכיר בכישרונותיו המוזיקליים ואפשר לו לנצח על תזמורת כלי מיתר חדשה. בתפקידו כמנצח שם החל בכתיבת מוזיקה לריקודים, שירים, יצירות לכלי מיתר ולכלי נשיפה ומוזיקה דתית. ב-1661 קיבל אזרחות צרפתית והתמנה למלחין החצר. בנוסף לעיסוקו המרכזי כמלחין החצר, שימש כוריאוגרף, תמלילן, במאי ומנצח. ב-1662 נישא למדלן שהייתה בתו של חברו, המוזיקאי מישל למבר. החל ב-1664 העלה קומדיות בלט עם המחזאי הצרפתי מולייר. אך ב-1671 הפכו לולי ומולייר מידידים לאויבים.
ב-1672, בהשפעתה של מאדאם דה מונטספאן, שהייתה מאהבתו של המלך, הצליח לולי להקים את האקדמיה המלכותית למוזיקה, ולייסד את האופרה הצרפתית בשיתוף פעולה עם הלבריתן פיליפ קינו שהיה משורר. הצגות האופרה נערכו בתיאטרון שנבנה עבור לולי ברחוב סנט אונורה בפריז. בהצגות אלה חזו רבים מאנשי האצולה. ב-1681 נתמנה לולי למזכירו של המלך לואי הארבעה עשר וקיבל תואר אצולה. אך ב-1685 יחסיו עם ברונט, שהייתה נערה משרתת בחצר המלכות, גרמו לשערורייה.
ב-8 בינואר 1687 חבט לולי באקראי ברגלו בשרביט המנצחים (שהיה באותה תקופה מוט ארוך בו הכו ברצפה ולא שרביט קטן מונף באוויר, כמו בימינו) כאשר ניצח על יצירה לכבוד החלמתו של המלך ממחלה. הפצע הזדהם וגרם למותו במרץ של אותה שנה.
יצירותיו המוכרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אטיס
אצ'יס וגלתיאה
אלססט
אמאדיס
אמור מדיסין
ארמיד
אשיל ופוליקסן
גם הוא באצילים (Le Bourgeois gentilhomme)
חגיגות האהבה  ובכחוס
מערת ורסאי
מקדש השלום
ניצחון האהבה
פאאטון
פרסה (פרסאוס)
קדמוס וארמיון (1673)
קרנבל - מסקאראד
רולנד
Dies Irae
Gavotte lully
Te Deum
הערות שוליים

↑   אמיר מנדל, המקל והגבר: כך התערער מעמדו של שרביט הניצוח, באתר הארץ, 21 בספטמבר 2017
| --- | --- |
בקרת זהויות :  NLI: 987007264590705171  PLWABN: 9810548193905606  BIBSYS: 90351342  BNE: XX898232  BnF: cb13896861p (data)  CANTIC: a10385848  CiNii: DA08491176  GND: 118575287  ICCU: TO0V454252  ISNI: 0000 0001 2099 1997  LCCN: n79072787  LNB: 000039708  MusicBrainz: 7f9989b0-8f5e-41dd-bbab-1fff052609e3  NDL: 01055948  NKC: jn19990005226  NLA: 35203424  NTA: 070174970  RERO: 02-A000107488  SELIBR: 208463  SNAC: w6bk1d8q  SUDOC: 030819318  Trove: 863578  VcBA: 495/82201  VIAF: 13099537   WorldCat (עם VIAF): 13099537
דיוויזיית הפרשים החמישית (צבא הודו הבריטית)

|  פרטים |
| --- | --- |
 מדינה:  הודו הבריטית הודו הבריטית
 שיוך:   צבא הודו הבריטית
 סוג:  דיוויזיית פרשים
 אירועים ותאריכים
 תקופת הפעילות:  ספטמבר 1914 – אפריל 1920 (כ־5 שנים)
 מקים היחידה:  מייג'ור גנרל קוקסון (G A Cookson)
 מלחמות:  מלחמת העולם הראשונה
 פיקוד
 יחידת אם:  קורפוס הפרשים ההודי (אנ') (אירופה) הארמייה הרביעית (אירופה) הארמייה החמישית (אירופה) קורפוס המדבר הרכוב (אנ') (ארץ ישראל)
 מפקדים:  מייג'ור גנרל קוקסון (G A Cookson) מייג'ור גנרל מק-אנדרו (H.J.M. Macandrew)
 
רמחי הרגימנט התשיעי "הודסון" (אנ') (מבריגדת הפרשים השביעית) בסיור בחזית צרפת (אפריל 1917)
פרשי רגימנט ההוסארים המלכותי של גלוסטרשייר (אנ') (מבריגדת הפרשים ה-13) רוכבים בחוצות דמשק (אוקטובר 1918)
מכוניות משורינות של דיוויזיית הפרשים החמישית מצפון לחלב שבסוריה (אוקטובר 1918)
דיוויזיית הפרשים החמישית הייתה דיוויזיה של צבא הודו הבריטית שנלחמה במלחמת העולם הראשונה. הדיוויזיה הוקמה בתחילת המלחמה והורכבה מיחידות אנגליות והודיות. היא פעלה בחזית המערבית באירופה ובשלהי המלחמה הועברו היחידות ההודיות של הדיוויזיה לחזית ארץ ישראל, שם הייתה שותפה, בשלהי 1918, למספר קרבות שהביאו לכניעת הטורקים (וביניהם קרב מגידו, כיבוש חיפה וכיבוש דמשק וחלב שבסוריה). לאחר המלחמה נשארה הדיוויזיה בארץ ישראל ככוח שיטור עד פירוקה ב-1920.
ההיסטוריה של הדיוויזיה > בניית הדיוויזיה

הדיוויזיה הוקמה בספטמבר 1914, בבומביי שבהודו, בשם "דיווזיית הפרשים ההודית השנייה" (2nd Indian Cavalry Division) (אנ') והפליגה ב-16 באוקטובר 1914 לצרפת.
ההיסטוריה של הדיוויזיה > המערכה בחזית המערבית באירופה

בהגיעה לחזית הצרפתית שירתו חיילי הדיוויזיה בחפירות כחיל רגלים. בתקופה זו סבלה הדוייוזיה מנפגעים רבים מקרב הפיקוד הזוטר שהכיר את החיילים, היחידות, השפה והמנהגים. תהליך החלפתם במפקדים חדשים ארך זמן וגרם לדמורליזציה בקרב החיילים.
במרץ 1916 צורפה הדיוויזיה לארמייה הרביעית וביולי אותה שנה השתתפה בריגדת הפרשים התשיעית "סיקונדראבאד" (אנ') של הדיוויזיה בקרב על הסום ובהמשך אותו חודש ב"קרב רכס בזנטין-לונגוול" (בזנטין (אנ')- לונגוול (אנ')).
בספטמבר 1916 חזרה הדיוויזיה למערכה על הסום והשתתפה ב"קרב פלרז-קורשלט" (אנ').
בנובמבר 1916 שינתה הדיוויזיה את שמה ל"דיוויזיית הפרשים החמישית" (5th Cavalry Division) וצורפה לארמייה החמישית.
במרץ 1918 פוצלה הדיוויזיה והיחידות ההודיות שלה נשלחו למצרים להשתתף במערכה בארץ ישראל.
ההיסטוריה של הדיוויזיה > המערכה בארץ ישראל

באפריל 1918 אוחדו היחידות ההודיות של "דיוויזיית הפרשים החמישית", שהגיעו מאירופה, עם יחידות של דיוויזיית הרגלים הרכובה השנייה "יומנרי" (2nd Mounted Division) (אנ') שיחידותיה לחמו לפני כן במערכה בגליפולי. הדיוויזיה המאוחדת שמרה על השם "דוייוזיית הרגלים הרכובה השנייה" והייתה כפופה לקורפוס המדבר הרכוב בפיקוד גנרל הנרי שובל.
באפריל-מאי 1918 השתתפו חלק מיחידות הדיוויזיה בקרב עבר הירדן השני וביולי אותה שנה השתתפו היחידות בקרב רכס אבו טולול.
בסוף יולי 1918 הוחלף שמה של הדיוויזיה ל"דיוויזיית הפרשים החמישית" וגם שמן של הבריגדות שונה.
החל מ-19 בספטמבר 1918 השתתפה הדיוויזיה בקרב מגידו כשהיא מובילה, יחד עם דיוויזיית הפרשים הרביעית, את ההסתערות הרכובה לאורך מישור החוף, ואדי עארה, עפולה ובית שאן. בהמשך אותו חודש השתתפה הבריגדה ה-15 בקרב לכיבוש חיפה ובמהלך אוקטובר 1918 השתתפה הדיוויזיה בכיבוש דמשק ובכיבוש חלב. ב-30 באוקטובר נחתם הסכם הכניעה של הטורקים.
לאחר סיום המלחמה נשארה הדיוויזיה בארץ ישראל ככוח שיטור. ב-1919 החל תהליך הדרגתי של שחרור היחידות, תהליך שהסתיים באפריל 1920.
סדר הכוחות של הדיוויזיה > במערכה באירופה

| יחידה | מפקד | יחידות משנה |
| --- | --- | --- |
| בריגדת הפרשים החמישית "מאהאו" (אנ') (עזבה בספטמבר 1915 לדיוויזיית הפרשים הראשונה) | • מייג'ור גנרל יו דלרימפל פאנשאווה (אנ') • קולונל וילוגבי (M.E. Willoghby) • בריגדיר גנרל ג'ורג' דה סימונס בארו • בריגדיר גנרל הייג (N.W. Haig) | • רגימנט הדרגונים השישי (איניסקילינג) (אנ') • רגימנט נושאי הרומח השני (פרשי גרדנר) (אנ') • רגימנט הפרשים של מרכז הודו (אנ') • סוללה X מהארטילריה הנגררת המלכותית (אנ') |
| בריגדת הפרשים השביעית "מירוט" (אנ') (עזבה ביוני 1916 למערכה במסופוטמיה) | • בריגדיר גנרל אדווארדס (FitzJ.M. Edwards) • בריגדיר גנרל ג'ונס (L.C. Jones) | • רגימנט ההוסרים ה-13 (אנ') • רגימנט הפרשים השלישי (פרשי סקינר) (אנ') • רגימנט נושאי הרומח ה-19 (אנ') (עבר ביוני 1916 לבריגדה השלישית) • רגימנט נושאי הרומח ה-30 (פרשי גורדון) (אנ') (עבר ביוני 1916 לבריגדה השלישית) • סוללה V מהארטילריה הנגררת המלכותית (אנ') • פלגת מכונות הירייה ה-15 (מפברואר 1916) |
| בריגדת הפרשים התשיעית "סקונדרבאד" (אנ') | • מייג'ור גנרל וודסון (F.W.G. Wadeson) • בריגדיר גנרל צ'ארלס לבינג גרגורי (אנ') | • רגימנט משמר הדרגונים השביעי (אנ') • רגימנט הפרשים ה-20 "דקן"(אנ') • רגימנט הפרשים ה-34 של הנסיך אלברט "פונה" (אנ') • סוללה N מהארטילריה הנגררת המלכותית (אנ') • פלגת מכונות הירייה ה-13 (מפברואר 1916) |
| בריגדת הפרשים השלישית "אמבלה" (אנ') (הצטרפה בספטמבר 1915 מדיוויזיית הפרשים הרביעית) | • בריגדיר גנרל צ'ארלס רנקין (Charles Herbert Rankin) | • רגימנט ההוסרים האירי המלכותי השמיני של המלך (אנ') • רגימנט הפרשים התשיעי (פרשי הודסון) (אנ') • רגימנט נושאי הרומח ה-30 (פרשי גורדון) (אנ') (הועבר ביוני 1916 לבריגדה השביעית) • רגימנט נושאי הרומח ה-18 של המלך ג'ורג' (אנ') (הצטרף ביוני 1916 מהבריגדה השביעית) • סוללה X מהארטילריה המלכותית • פלגת מכונות הירייה ה-14 (מפברואר 1916) |
| בריגדת הפרשים הקנדית (אנ') | • בריגדיר גנרל ג'ון אדווארד ברנרד סילי (אנ') • בריגדיר גנרל פטרסון (R.W. Paterson) | • רגימנט הדרגונים הקנדים המלכותי (אנ') • רגימנט הפרשים לורד סטראסקונה (הקנדי המלכותי) (אנ') • רגימנט פרשי "מבצר גארי" (אנ') • סוללות A ו-B של בריגדת הארטילריה הנגררת הקנדית (אנ')• פלגת מכונות ירייה של בריגדת הפרשים הקנדית |
סדר הכוחות של הדיוויזיה > האיחוד עם ה"יומנרי"

באפריל 1918 אוחדו היחידות ההודיות של הדיוויזיה, שהגיעו מאירופה, עם היחידות של דיוויזיית הרגלים הרכובה "יומנרי" (Yeomanry Mounted Division) (אנ'):
בריגדת הרגלים הרכובים החמישית (אנ') (יומנרי) אוחדה עם בריגדת הפרשים השלישית "אמבלה" (אנ').
בריגדת הרגלים הרכובים ה-14 (אנ') (יומנרי) אוחדה עם בריגדת הפרשים התשיעית "סקונדרבאד" (אנ').
בריגדת שירות הפרשים המלכותי (אנ') הצטרפה לדיוויזיה כבריגדה שלישית.
סדר הכוחות של הדיוויזיה > במערכה בארץ ישראל

ביולי 1918 שונה שמה של הדיוויזיה ושל הבריגדות:
| יחידה | מפקד | יחידות משנה |
| --- | --- | --- |
| בריגדת הפרשים ה-13 (אנ') (שם קודם: בריגדת הפרשים השלישית "אמבלה" (אנ')) | • בריגדיר גנרל פיליפ ג'יימז ואנדלר (אנ') • ג'ורג' אלכסנדר וייר (אנ') | • גדוד 1/1 של רגימנט הפרשים המלכותי גלוסטרשייר (אנ') • רגימנט הפרשים התשיעי "הודסון" (אנ') • רגימנט הרמחים ה-18 (אנ') • פלגת מכונות הירייה ה-19 |
| בריגדת הפרשים ה-14 (אנ') (שם קודם: בריגדת הפרשים התשיעית "סקונדרבאד" (אנ')) | בריגדיר גנרל גולנד קלארק (אנ') | • גדוד 1/1 של רגימנט היאומנרי סיירי שרווד (אנ') • רגימנט הפרשים ה-20 (פרשי דקן)(אנ') • רגימנט פרשי פונה ה-34 של הנסיך אלברט (אנ') • פלגת מכונות הירייה ה-20 |
| בריגדת הפרשים ה-15 (אנ') (שם קודם: בריגדת פרשי השירות הקיסרי Imperial Service Cavalry Brigade) | בריגדיר גנרל סיריל רודני הרבורד (Cyril Rodney Harbord) | • רגימנט נושאי רומח מייסור (Mysore Lancers) • רגימנט נושאי הרומח הראשון של היידראבאד (1st Hyderabad Lancers) • רגימנט נושאי הרומח הראשון של ג'ודפור (1st Jodhpur Lancers)  • פלגת מכונות הירייה ה-15 |
| הארטילריה הדיוויזיונית |  | • סוללת הארטילריה הנגררת המלכותית "אסקס" (אנ') • סוללת הארטילריה הנגררת המלכותית "נוטינגהאמשייר" (אנ') |
לקריאה נוספת

ג'ון גריינג'ר, "הלחימה על ארץ ישראל-1917", הוצאת מודן והמעבדה התפיסתית באגף המבצעים של הוצאת משרד הביטחון, 2012
פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007
Haythornthwaite, Philip J. (1996). The World War One Source Book. London: Arms and Armour Press. ISBN 1-85409-351-7.
Perry, F.W. (1992). Order of Battle of Divisions Part 5A. The Divisions of Australia, Canada and New Zealand and those in East Africa. Newport: Ray Westlake Military Books. ISBN 1-871167-25-6.
Perry, F.W. (1993). Order of Battle of Divisions Part 5B. Indian Army Divisions. Newport: Ray Westlake Military Books. ISBN 1-871167-23-X.
Preston, R.M.P. (1921). The Desert Mounted Corps: An Account of the Cavalry Operations in Palestine and Syria 1917–1918. London: Constable & Co. OCLC 3900439.
Sumner, Ian (2001). The Indian Army 1914–1947. Osprey Publishing. ISBN 1-84176-196-6.
Becke, Major A.F. (1936). Order of Battle of Divisions Part 2A. The Territorial Force Mounted Divisions and the 1st-Line Territorial Force Divisions (42–56). London: His Majesty's Stationery Office. ISBN 1-871167-12-4.
James, Brigadier E.A. (1978). British Regiments 1914–18. London: Samson Books. ISBN 0-906304-03-2.
דיוויזיית הפרשים הרביעית (צבא הודו הבריטית)

|  פרטים |
| --- | --- |
 מדינה:  הודו הבריטית הודו הבריטית
 שיוך:   צבא הודו הבריטית
 סוג:  דיוויזיית פרשים
 אירועים ותאריכים
 תקופת הפעילות:  ספטמבר 1914 – 1921 (כ־6 שנים)
 מקים היחידה:  לוטננט גנרל יו דלרימפל פאנשאווה (אנ')
 מלחמות:  מלחמת העולם הראשונה
 פיקוד
 יחידת אם:  קורפוס הפרשים ההודי (אנ') (אירופה) קורפוס המדבר הרכוב (אנ') (ארץ ישראל)
 מפקדים:  לוטננט גנרל יו דלרימפל פאנשאווה (אנ') מייג'ור גנרל הנרי לידר (אנ') לוטננט גנרל מיכאל רימינגטון (אנ') מייג'ור גנרל ג'ורג' דה סימונס בארו
 
לוטננט גנרל מיכאל רימינגטון, מפקד הדיוויזיה בתקופת השירות באירופה (יולי 1915)
דיוויזיית הפרשים הרביעית הייתה דיוויזיה של צבא הודו הבריטית שנלחמה במלחמת העולם הראשונה. הדיוויזיה הוקמה בתחילת המלחמה והורכבה מיחידות אנגליות והודיות. היא פעלה בחזית המערבית באירופה ובשלהי המלחמה הועברו היחידות ההודיות של הדיוויזיה לחזית ארץ ישראל, שם הייתה שותפה, בשלהי 1918, למספר קרבות שהביאו לכניעת הטורקים (וביניהם לקרב מגידו). לאחר המלחמה נשארה הדיוויזיה בארץ ישראל ככוח שיטור עד פירוקה ב-1921.
ההיסטוריה של הדיוויזיה > בניית הדיוויזיה

הדיוויזיה הוקמה בספטמבר 1914, בבומביי שבהודו, בשם "דיווזיית הפרשים ההודית הראשונה" (1st Indian Cavalry Division) (אנ') והפליגה ב-16 באוקטובר 1914 לצרפת.
ההיסטוריה של הדיוויזיה > המערכה בחזית המערבית באירופה

בצרפת השתתפה הדיוויזיה בקרבות החזית המערבית בצרפת ועל אף הגדרתה כיחידת פרשים שירתו אנשיה כחיילים רגליים בחפירות.
ב-1916 שונה שמה של הדיוויזיה ל"דיוויזיית הפרשים הרביעית" (4th Cavalry Division) והיא השתתפה בנוב'-דצמ' 1917 במתקפת הנגד הגרמנית בקרב קמברה. בקרב זה נפגעו רבים מהקצינים הזוטרים של הדיוויזיה ומאחר וקצינים אלו הכירו את שפתם ומנהגיהם של החיילים ההודים הביאה פגיעה זו לבעיות בתקשורת עם החיילים ולירידה במורל.
במרץ 1918 פוצלה הדיוויזיה והיחידות ההודיות שלה נשלחו למצרים.
ההיסטוריה של הדיוויזיה > המערכה בארץ ישראל

באפריל 1918 אוחדו היחידות ההודיות של "דיוויזיית הפרשים הרביעית" שנשלחו מאירופה, עם היחידות של דיוויזיית הרגלים הרכובים יומנרי. דיוויזיית היומנרי הוקמה ביוני 1917 בחאן יונס שברצועת עזה ולקראת אפריל 1918 פוצלה וחלק מהרגימנטים האנגלים נשלחו לחזית המערבית באירופה. היחידה המאוחדת נקראה "דיוויזיית הרגלים הרכובה הראשונה" (1st Mounted Division) והיא הוכפפה ל"קורפוס המדבר הרכוב" בפיקודו של גנרל הנרי שובל. בהרכבה זה השתתפה הדיוויזיה, במאי 1918, בקרב עבר הירדן השני.
ביולי 1918 שונה שמה של הדיוויזיה בחזרה ל"דיוויזיית הפרשים הרביעית" (4th Cavalry Division) ובהתאם שונה גם שמן של הבריגדות של הדיוויזיה. בהרכב זה השתתפה הדיוויזיה, החל מ-19 בספטמבר 1918 בקרב מגידו כשהיא מובילה, יחד עם דיוויזיית הפרשים החמישית, את ההסתערות הרכובה לאורך מישור החוף, ואדי עארה, עפולה ובית שאן .
בספטמבר 1918 החלה המערכה לכיבוש דמשק והדיוויזיה נשלחה דרך אירביד לדרעא כדי לחסום נסיגה של חיילי הארמייה הרביעית העות'מאנית מרבת עמון לדמשק. מדרעא המשיכה הדיוויזיה צפונה והשתתפה ב-30 בספטמבר בכיבוש דמשק.
בשלהי אוקטובר 1918 השתתפו יחידות מהדיוויזיה בכיבוש חלב וב-30 באוקטובר נחתם הסכם הכניעה של הטורקים. במשך המערכה על ארץ ישראל ועד הפסקת האש פעלה הדיוויזיה בפיקודו של הגנרל ג'ורג' דה סימונס בארו.
ההיסטוריה של הדיוויזיה > לאחר המלחמה

לאחר המלחמה נשארה הדיוויזיה בארץ ישראל וחייליה עסקו במשימות שיטור. במאי 1919 החל תהליך שחרור הדרגתי של היחידות כשב-1921 פורקה הדיוויזיה סופית.
סדר הכוחות של הדיוויזיה > במערכה באירופה

| יחידה | מפקד | יחידות משנה |
| --- | --- | --- |
| בריגדת הפרשים השנייה "סיאלקוט" (אנ') | • בריגדיר גנרל הנרי לידר (אנ') • בריגדיר גנרל מקסוול (L.L. Maxwell) | • רגימנט הרמחים ה-17 (אנ') • רגימנט הפרשים השישי של המלך אדוארד (אנ') • רגימנט הרמחים ה-19 (אנ') • סוללה Q מהארטילריה המלכותית (אנ') • סוללה 10 מקורפוס מכונות הירייה (אנ') |
| בריגדת הפרשים השלישית "אמבלה" (אנ') (עזבה בספטמבר 1915) | • מייג'ור גנרל צ'ארלס פירי (Charles Patrick William Pirie) • בריגדיר גנרל צ'ארלס רנקין (Charles Herbert Rankin) | • רגימנט ההוסארים האירי המלכותי השמיני (אנ') • רגימנט הפרשים התשיעי "הודסון" (אנ') • רגימנט הפרשים ה-30 "גורדון" (אנ') • סוללה A מהארטילריה המלכותית (אנ') |
| בריגדת הפרשים השמינית "לוקנאו" (אנ') | • בריגדיר גנרל פסקן (W.H. Fasken) • בריגדיר גנרל גאייג' (M.F. Gage) • בריגדיר גנרל גאי ביטי (אנ') | • הרגימנט הראשון של "שומרי דרקון המלך" (אנ') • רגימנט "דרקוני יורקשייר" של המלכה (אנ') • רגימנט הפרשים התשיעי "דקן"(אנ') • רגימנט הפרשים ה-36 "ג'ייקוב" (אנ') • סוללה U מהארטילריה המלכותית • סוללה 12 מקורפוס מכונות הירייה (אנ') |
| בריגדת הפרשים החמישית "מאהאו" (אנ') (הצטרפה בספטמבר 1915) | • מייג'ור גנרל יו דלרימפל פאנשאווה (אנ') • קולונל וילוגבי (M.E. Willoghby) • בריגדיר גנרל ג'ורג' דה סימונס בארו • בריגדיר גנרל הייג (N.W. Haig) | • רגימנט "הדרקונים" השישי (אנ') • רגימנט הרמחים השני "גרדנר"(אנ') • רגימנט הפרשים של מרכז הודו (אנ') • סוללה A מהארטילריה המלכותית (אנ') |
סדר הכוחות של הדיוויזיה > האיחוד עם ה"יומנרי"

באפריל 1918 אוחדו היחידות ההודיות של הדיוויזיה, שהגיעו מאירופה, עם היחידות של דיוויזיית הרגלים הרכובה "יומנרי" (Yeomanry Mounted Division) (אנ'):
בריגדת הרגלים הרכובים השישית (אנ') (יומנרי) אוחדה עם בריגדת הפרשים החמישית "מהאו" (אנ').
בריגדת הרגלים הרכובים השמינית (אנ') (יומנרי) אוחדה עם בריגדת הפרשים השמינית "לוקנאו" (אנ').
בריגדת הרגלים הרכובים ה-22(אנ') (יומנרי) אוחדה עם בריגדת הפרשים השנייה "סיאלקוט" (אנ')
סדר הכוחות של הדיוויזיה > במערכה בארץ ישראל

ביולי 1918 שונה שמה של הדיוויזיה ושל הבריגדות:
| יחידה | מפקד | יחידות משנה |
| --- | --- | --- |
| בריגדת הפרשים ה-10 (אנ') (שם קודם: בריגדת הרגלים הרכובים השישית (אנ')) | • בריגדיר גנרל ריצ'רד הווארד-וייס (אנ') • בריגדיר גנרל ווילפרית' גרין (אנ') | • בטליון 1/1 של רגימנט הפרשים המלכותי "יומנרי" (אנ') • רגימנט הרמחים השני "גרדנר"(אנ') • רגימנט הפרשים של מרכז הודו (אנ')} • פלגת מכונות הירייה ה-17 |
| בריגדת הפרשים ה-11 (אנ') (שם קודם: בריגדת הרגלים הרכובים השמינית (אנ')) | בריגדיר גנרל צ'ארלס לוינג גרגורי (אנ') | • בטליון 1/1 של רגימנט הפרשים "יומנרי" של דורסט (אנ') • רגימנט הפרשים התשיעי "דקן"(אנ') • רגימנט הפרשים ה-36 "ג'ייקוב" (אנ') • פלגת מכונות הירייה ה-21 |
| בריגדת הפרשים ה-12 (אנ') (שם קודם: בריגדת הרגלים הרכובים ה-22(אנ')) | בריגדיר גנרל ג'ון טייסון וויגן (אנ') | • בטליון 1/1 של רגימנט הפרשים "יומנרי" של סטאפורדשייר (אנ') • רגימנט הפרשים השישי של המלך אדוארד (אנ') • רגימנט הרמחים ה-19 (אנ') • פלגת מכונות הירייה ה-18 |
| הבריגדה ה-20 של הארטילריה הנגררת המלכותית (אנ') |  | • סוללת הארטילריה הנגררת המלכותית המפשייר (אנ') • סוללת הארטילריה הנגררת המלכותית ברקשייר (אנ') • סוללת הארטילריה הנגררת המלכותית לסטרשייר (אנ') |
לקריאה נוספת

ג'ון גריינג'ר, "הלחימה על ארץ ישראל-1917", הוצאת מודן והמעבדה התפיסתית באגף המבצעים של הוצאת משרד הביטחון, 2012
פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007
Haythornthwaite, Philip J. (1996). The World War One Source Book. London: Arms and Armour Press. ISBN 1-85409-351-7.
Perry, F.W. (1992). Order of Battle of Divisions Part 5A. The Divisions of Australia, Canada and New Zealand and those in East Africa. Newport: Ray Westlake Military Books. ISBN 1-871167-25-6.
Perry, F.W. (1993). Order of Battle of Divisions Part 5B. Indian Army Divisions. Newport: Ray Westlake Military Books. ISBN 1-871167-23-X.
Preston, R.M.P. (1921). The Desert Mounted Corps: An Account of the Cavalry Operations in Palestine and Syria 1917–1918. London: Constable & Co. OCLC 3900439.
Sumner, Ian (2001). The Indian Army 1914–1947. Osprey Publishing. ISBN 1-84176-196-6.
Becke, Major A.F. (1936). Order of Battle of Divisions Part 2A. The Territorial Force Mounted Divisions and the 1st-Line Territorial Force Divisions (42–56). London: His Majesty's Stationery Office. ISBN 1-871167-12-4.
James, Brigadier E.A. (1978). British Regiments 1914–18. London: Samson Books. ISBN 0-906304-03-2.
Modern Times Group

| --- | --- |

 נתונים כלליים
 סוג:  חברה ציבורית נסחרת באקטיבולג
 בורסה:  בורסת סטוקהולם (MTG-B) 
 תקופת הפעילות:  1987–הווה (כ־38 שנים)
 חברת אם:  Kinnevik AB
 חברות בנות:  MTG Radio  Viasat 
 מיקום המטה:  סטוקהולם 
 ענפי תעשייה:  מדיה
 מוצרים עיקריים:  טלוויזיה 
 נשיא:  יורגן מדסן לינדמן
 יו"ר:  דייוויד צ'אנס
 מנכ"ל:  יורגן מדסן לינדמן
  
 https://www.mtg.com/
 
Modern Times Group (או בקצרה: MTG) היא קבוצת מדיה ובידור דיגיטלית שוודית. מטה החברה הוא בסטוקהולם. Modern Times Group הוקמה מתוך החזקות התקשורת של חברת Kinnevik AB אשר בשנת 1997 הפכה לבעלת המניות בחברה. Modern Times Group מפעילה ערוצי טלוויזיה ללא תשלום (וידאו על פי דרישה), תחנות רדיו, שירות מנויים מקוון (Viaplay) ורשתות מרובות ערוצים.
מבנה החברה

מאז יולי 2015, הורחבה הנוכחות הדיגיטלית של Modern Times Group באמצעות מספר רכישות. באותה שנה נרכשו 74% ממניות Turtle Entertainment, החברה שמפעילה את Electronic Sports League, והשקיעה ב-Splay, רשת הטלוויזיה הגדולה ביותר בסקנדינביה, מרכישה של בין 49% ועד 81% מהרשת. לצד זאת נרכשו כמו כן נרכשו 51% ממניות Zoomin.TV, רשת ה-MCN הגדולה ביותר באירופה והחמישית בגודלה ביוטיוב, כשבמאי 2018 הורחבה השליטה בחברה ל-100%. ב-2015 נרכשו גם 100% ממניות DreamHack, אחד ממארגני הטורנירים הגדולים ביותר בעולם הספורט האלקטרוני. ב-2016 וב-2017 המשיכה Modern Times Group במסע הרכישות שלה, עם קנייה של 35% מהחברה InnoGames, חברת פיתוח משחקים גרמנית, ורכישת החברה האמריקאית למשחקים Kongregate. לכל הרכישות הללו קדמו רכישת מניות בהיקף מצומצם יותר.
מבנה החברה > טלוויזיה חינמית

Modern Times Group מפעילה רשתות טלוויזיה בסקנדינביה ובולגריה. בדרך כלל, מבנה הרשתות מורכב מערוץ טלוויזיה מרכזי אחד, (TV3, Nova) וערוצים משניים (TV3+, Diema). ערוצים אלו מייצרים בעיקר הכנסות מפרסום ומסווגים כטלוויזיה חופשית לקליטה, אם כי בפועל מרבית הערוצים בסקנדינביה מוצפנים.
מבנה החברה > טלוויזיה חינמית > רשתות

| סוג הערוץ | שוודיה | נורווגיה | דנמרק | בולגריה (95%) |
| --- | --- | --- | --- | --- |
| כללי | TV3 שוודיה | TV3 נורווגיה | TV3 דנמרק | Nova television (חופשי) |
| משני | TV6 שוודיה | Viasat 4 | TV3+ דנמרק | Diema |
| משלים | TV8 TV10 TV3 Sport HD | TV6 נורווגיה | TV3 Puls TV3 Sport 1 TV3 Sport 2 | Diema Family Kino Nova Nova Sport Diema Sport Diema Sport 2 |
מבנה החברה > טלוויזיה בתשלום > שירות מנויים

Modern Times Group מפעילה את הפלטפורמה הלווינית של Viasat בסקנדינביה, ומציעה שני ערוצים פנים ארציים. ערוצי הספורט הזמינים בכל מדינה שונים במקצת, בהתאם לזכויות השידור שנרכשו והסכמים עסקיים שונים. Modern Times Group מפעילה גם את שירות Viaplay, שירות טלוויזיה מקוון בתשלום.
מבנה החברה > טלוויזיה בתשלום > עולמי

פלטפורמת "Trace" זמינה ברחבי העולם עם הערוצים הבאים:
(Trace Urban (SD/HD
(Trace Tropical (SD/HD
(Trace Africa (SD/HD
(Trace Toca (SD/HD
(Trace Mziki (SD/HD
(Trace Naija (SD/HD
(Trace Gospel (SD/HD
(Trace Sport Stars (SD/HD
מבנה החברה > טלוויזיה בתשלום > סקנדינביה

הערוצים הבאים זמינים במדינות סקנדינביה:
(Viasat Film Action (SD/HD
Viasat Film Family
(Viasat Film Comedy (SD/HD
Viasat Film Hits
(Viasat Series (SD/HD
(eSportsTV (HD
(Viasat Golf (SD/HD (למעט דנמרק)
(Viasat Hockey (SD/HD (למעט דנמרק)
(Viasat Ultra HD (UHD
הערוצים הללו זמינים רק בשוודיה:
Viasat Sport Sweden (ידוע גם כ-Viasat Sport 1)
Viasat Fotboll (ידוע גם כ-Viasat Sport 2)
Viasat Motor (ידוע גם כ-Viasat Sport 3)
Viasat Sport Premium HD
הערוצים הללו זמינים רק בפינלנד:
Viasat Urheilu
Viasat Jalkapallo
Viasat Jääkiekko
מבנה החברה > תחנות הרדיו של Modern Times Group

Viasat מחזיקה בבעלותה מספר תחנות רדיו בסקנדינביה, המדינות הבלטיות ובולגריה:
Rix FM, תחנת רדיו ארצית בשוודיה
Lugna favoriter, רשת רדיו ארצית בשוודיה
Star FM, תחנת רדיו בסטוקהולם וגטבורג
Bandit Rock, תחנת רדיו בסטוקהולם
Power Hit Radio, תחנת רדיו בסטוקהולם
P4 Radio Hele Norge, רשת רדיו ארצית בנורווגיה
P5 Hits, רשת רדיו ארצית בנורווגיה
P6 Rock,רדת רדיו ארצית בנורווגיה
P7 Klem, רשת רדיו ארצית בנורווגיה
P8 Pop, רשת רדיו ארצית בנורווגיה
P9 Retro, רשת רדיו ארצית בנורווגיה
P10 Country, רשת רדיו ארצית בנורווגיה
NRJ Norway, רשת רדיו ארצית בנורווגיה
Radio Nova News, תחנת רדיו בסופיה
Trace FM, תחנת רדיו בפריז וגוואדלופ